Рамил Бәдретдинов (1958)

Рамил Бәдретдинов  (17 гыйнвар 1958 ел) — курортолог. Медицина фәннәре докторы (2007). Россия Федерациясенең атказанган сәламәтлек саклау хезмәткәре (2006), Башкортстан Республикасының атказанган табибы (1992), Башкортстан Республикасының атказанган төзүчесе (2004), Россия Федерациясенең (2007) һәм Башкортстан Республикасының (1992) сәламәтлек саклау отличнигы. Салават Юлаев ордены кавалеры (2010).

 Биографиясе 
Рамил Рафаил улы Бәдретдинов 1958 елның 17 гыйнварында Башкорт АССРның Мәчетле районы Еланыш авылында туган.

1982 елда Башкорт дәүләт медицина институтын, 1996 елда Башкорт дәүләт аграр университетын тәмамлаган.

Хезмәт эшчәнлеген 1982 елда Дуван районының санитария-эпидемиология станциясендә санитар табиб булып башлый.

1984 елдан участок  хастаханәсенең баш табибы, 1987 елда — районның баш табибы, 1993 елда — Дәүләт санитария-эпидемиология күзәтүенең Дуван территориясе берләшмәсенең баш дәүләт санитар табибы.

1994 елдан район хакимияте башлыгы урынбасары. 2001 елда — «Янгантау» шифаханәсе, 2012 елдан  «Яшел каенлык» шифаханәсе директоры, бер үк вакытта 2007 елдан  БДМУда укытучы булып эшли. Медицина фәннәре докторы (2007).

Фәнни эшчәнлеге Башкортстан Республикасының шифаханә-курорт комплексы шартларында сәламәтлекне тергезүче дәвалау эшен оештыруны камилләштерүгә багышланган. Бәдретдинов катнашлыгында терәк-хәрәкәт аппараты, периферик нерв системасы авыруларын, умырткалык  остеохондрозының неврологик күренешләрен, хроник пиелонефритны һ.б. дәвалау алымнары эшләнә.

150‑дән артык фәнни хезмәт һәм 5 уйлап табу авторы. Башкортстан Республикасының 4‑нче чакырылыш Дәүләт Җыелышы — Корылтайның депутаты. Салават Юлаев ордены белән бүләкләнгән (2010).

Өйләнгән, ул һәм кыз тәрбиялиБадретдинов Рамиль Рафаилович

 Мактаулы исемнәре һәм башка бүләкләре 

 Россия Федерациясенең атказанган сәламәтлек саклау хезмәткәре (2006)
 Башкортстан Республикасының атказанган табибы (1992)
 Башкортстан Республикасының атказанган төзүчесе (2004)
 Россия Федерациясенең сәламәтлек саклау отличнигы (2007)
 Башкортстан Республикасының сәламәтлек саклау отличнигы (1992)
 Салават Юлаев ордены кавалеры (2010).

 Искәрмәләр 

 Сылтамалар 

 Бәдретдинов Рамил Рафаил улы // Башкорт энциклопедиясе. — Уфа: «Башкорт энциклопедиясе» гыйльми-нәшрият комплексы, 2015-2020. — ISBN 978-5-88185-143-9.
 Бадртдинов Рамиль Рафаилович

Төркем:Башкортлар
Төркем:Салават Юлаев ордены кавалерлары
Төркем:Башкортстанның атказанган табиблары
Төркем:Башкортстан авыл хуҗалыгы институтын тәмамлаучылар
Төркем:Башкорт дәүләт медицина университетын тәмамлаучылар
Төркем:Мәчетле районында туганнар
Төркем:Википедия:Замандашлар биографиясе
Төркем:1958 елда туганнар
Төркем:17 гыйнвар көнне туганнар